Deux ou trois choses que je sais d'elle
2 ili 3 stvari koje znam o njoj (francuski 2 ou 3 choses que je sais d'elle) francuski je  art film iz 1967. koji je režirao i napisao Jean-Luc Godard. Glavne uloge tumače Marina Vlady, Joseph Gehrard, Anny Duperey i Roger Montsoret. Film nema prave radnje nego je vrsta eksperimentalnog filmskog eseja u kojem Godard govori o svojim razmišljanima: politici, kapitalizmu, socijalizmu, životu, ljubavi i svijetu. Godard je ovaj film snimao istodobno kada i Made in USA, njegov posljednji film u kojem glumi Anna Karina. Godard je snimao 2 ili 3 stvari koje znam o njoj ujutro i prijepodne a Made in USA popodne i navečer, i tako tijekom cijelog mjeseca.

Ovaj film je nadahnuo članak u časopisu Le Nouvel Observateur o prostituciji u predgrađima Catherine Vimeneta. Godard je rekao da je htio da ovaj film bude "nastavak pokreta kojeg je pokrenuo Resnais filmom Muriel: pokušaj opisa fenomena znanog kao "složenost" u matematici i sociologiji." Režiser je dodao: "U biti, tjeram gledatelja da dijeli nasumičnu prirodu mojih izbora, i potragu za općenitim pravilima koji bi mogli opravdati određeni izbor." Po njemu, "ovo nije film, već pokušaj filma te je tako i predstavljen."

Glavne uloge 

 Joseph Gehrard - Monsieur Gérard 
 Marina Vlady - Juliette Jeanson 
 Anny Duperey - Marianne 
 Roger Montsoret - Robert Jeanson 
 Raoul Lévy - John Bogus, Amerikanac 
 Jean Narboni - Roger 
 Yves Beneyton - Mladić 
 Juliet Berto - Djevojka koja razgovara sa Robertom
 Helena Bielicic - Djevojka u kupaonici
 Christophe Bourseiller - Christophe Jeanson 
 Marie Bourseiller - Solange Jeanson 
 Marie Cardinal

Kritike
Roger Ebert je filmu dao tri od četiri zvijezdice:
"Godardova junakinja putuje kroz ovu urbanu divljinu, razgovara sama sa sobom, zadržava se u kafićima i u biti samo postoji. Moraš postati prostituka da bi preživio, izgleda da nam poručuje Godard, ali više od navike nego od izbora. Što je, zapravo, ionako tako dobro u preživljavanju u svijetu od betona i reklama, gdje se ljudska priroda čini neprirodnom? 2 ili 3 stvari... je nastao prije Vikenda i nakon Masculine-Feminine te predstavlja tipičnu Godardovu opsjednutost reklamama. Povremeno, riječi su beznačajne; u filmu su da nas podsjete da živimo u okruženju riječi bez da obraćamo pozornost na njih... Izgleda da su reklame slobodnije i stvarnije od ljudi, kao da isti nisu samo definirali egzistenciju već su ju zamijenili. To je možda poruka filma, a možda i nije; Godard je tako opušten poput i samog naslova."

Izvori

Vanjske poveznice 

Recenzije na Rotten Tomatoes

Filmovi 1967.
Francuski filmovi
Eksperimentalni filmovi
Art filmovi
Authority control 2